Å få orgasme,
komme,
nå klimaks.
På samme tid som vi lærer hva sex er, forstår vi at orgasmen er målet.
Men ut ifra hvilken kropp du er født i,
er sjansen stor for at du får et veldig ulikt budskap.
TV og filmer forteller oss at mannlig orgasme er lett.
Noen ganger for lett.
Men den kvinnelige orgasmen...
Den er komplisert.
Alle kjenner til de vanlige erogene soner.
Du har en, to, tre...
-fire... -Spontanorgasmer.
-Kvinnelig ejakulasjon. -Var det bra eller dårlig?
Selv om kvinner har alle disse mulighetene for nytelse,
oppdaget en amerikansk studie at halvparten sa de hadde latet som.
KVINNERS RAPPORTER OM FALSK ORGASME
Og i en studie fra 2017 med over 50 000 amerikanere,
sa 95% av heterofile menn at de jevnlig har orgasme under sex,
sammenlignet med 65% av heterofile kvinner.
GRAD AV ORGASME HOS MENN OG KVINNER I USA
Hos lesbiske kvinner var nummeret 86%.
Hvorfor er kvinnelig orgasme vanskeligere når en mann er involvert?
Og hvorfor er mange av oss fortsatt så forvirret?
Dette er den internasjonale uken for klitoris-bevissthet.
Jeg så på kalenderen min, men kunne ikke finne den.
Onanering er en del av menneskers seksualitet.
Kvinner må ta ansvar for sin egen seksuelle tilfredsstillelse.
Den kalles "fingeren og tomlen".
Det var fantastisk.
Jeg visste ikke at det ville være så formidabelt som det virkelig var.
Noen ganger går det så fort
at folk ikke innser at det føles bra å ta på hverandre.
Dette er hjernen din.
Og dette er hjernen din ved orgasme.
Det eneste som kan måle seg...
HJERNEAKTIVITET UNDER ORGASME
...er anfall.
Det er en økning av oksygen og næringsstoffer gjennom hjernen...
FORSKER PÅ HJERNENS ATFERD
...så orgasme må i den forstand være bra for nevronene.
Det er kondistrening for hjernen. Det kan ikke være dårlig.
Under orgasme er den mannlige og kvinnelige hjernen nokså identiske.
Den største forskjellen ser vi etter orgasmen.
Den mannlige hjernen opplever det vi kaller en refraktærperiode
hvor den ikke lenger reagerer på stimulering av kjønnsorganet.
Men det er ikke tilfelle hos kvinner.
Hjernen er like mottagelig, kanskje til og med mer mottagelig
etter den første orgasmen.
Som er grunnen til at kvinner kan oppnå serieorgasmer.
En annen ting vi har lært av hjerneskanning,
er at to deler av hjernen som aktiveres av orgasme, også assosieres med smerte.
Det finnes noen fundamentale koblinger mellom smerte og nytelse
som vi ikke forstår.
Vi har ikke noe konsept for det.
Så hvordan føles det egentlig?
Jeg husker veldig tydelig at min første orgasme smakte sukker.
Som om jeg spiste godteri. Det fylte munnen min,
selv om ingenting skjedde med munnen min.
Det starter i fingertuppene og på toppen av hodet
og overflaten av huden min, og så går det innover.
Som trommeslag.
Du vet, når du lukker øynene og det er svart, men også alle fargene.
Når det skjer, blir de mye sterkere.
Dyp, mørk, blå,
grønn.
Rett før en berg-og-dalbane går ned og du får følelsen av at du letter.
Det er definitivt en oransje berg-og-dalbane.
Heller enn å styrte ned,
glir du på en måte inn i varmt vann.
Noen ganger, som det bildet av en foss.
Jeg tror jeg er fossen.
Vann strømmer inn i meg og ut av meg.
Risle, risle, risle, du finner en elv.
Og så, de store orgasmene mine, da blir jeg et hav.
Jeg rir på bølgene.
Øynene mine var lukket, og jeg så jomfru Maria.
Hun sto med åpne armer.
Hun var veldig glad på mine vegne.
Rett før et fly letter, står du på rullebanen.
Du blir vektløs et øyeblikk.
Jeg er andpusten,
det føles som om jeg skal forlate kroppen min.
Vektløshet og så frihet.
Men kvinner opplever ofte seksuell nytelse uten orgasme.
Ifølge studier av både franske og amerikanske kvinner,
har mellom 16 % og 21 % sjeldent eller aldri opplevd orgasme i det hele tatt.
Jeg trodde opprinnelig at kvinnelig orgasme ikke fantes.
KOMIKER
Jeg trodde at det enten var en myte, eller at kvinner måtte være veldig heldige.
Vi lærte ingenting på skolen om at kvinner fikk orgasme.
Det var bare: "Ja, menn kommer, og så får dere barn."
Så da jeg fant ut at min yngre søster hadde det,
tenkte jeg: "Ok."
Så Remy startet en podcast.
HOW CUM
EP 01: PROFESJONELL KOMMING
Dette er min nye podcast om det faktumet at jeg aldri har hatt orgasme,
og jeg er forbanna.
Remy brukte podcasten som en plattform,
ikke bare for å finne ut hvordan man får orgasme,
men for å føle seg mindre alene.
Da jeg startet podcasten, begynte mange folk å prate til meg.
Meg også, og vennene mine, bestevenner, folk i familien min.
Det var jo meningen med podcasten,
jeg bare: "Hei. Her er jeg. Er det noen andre her?
Det verste som kan skje, er at alle får orgasme.
Kom igjen."
En mulig grunn til at så mange kvinner ikke har hatt orgasme,
er at kvinner ikke blir lært opp til hvordan man får det.
Seksualopplysning, hvis du har fått det,
var nok mer fokusert på ting som dette:
Jenter får mensen.
Det skjer hver gang et ubefruktet egg løsner.
Syfilis, gonoré, kjønnssykdommer...
Og hvis du så kvinnelige orgasmer på film, så det nok slik ut.
Men sånn fungerer det ikke for kvinner flest.
Bare rundt 18 % får orgasme fra kun vaginal penetrering.
Resten behøver stimulering av klitoris.
Men gjennom mesteparten av historien har den offisielle klitoris-vitenskapen...
...og kvinners helse generelt, blitt skrevet hovedsakelig av menn,
noe som kan forklare
hvorfor en av de største mytene om kvinnelig orgasme i nyere tid
har vedvart så lenge...
At det er to typer: vaginal og klitoral.
TYPER KVINNELIG ORGASME
Og alt begynte med denne fyren.
I sine tre essay om seksualitetsteori
skrev Freud at i puberteten skulle senteret for kvinnelig opphisselse
bevege seg fra klitoris til vagina.
Kvinner kunne ha klitorale orgasmer...
PSYKOLOGIPROFESSOR
...men den mer modne orgasmen var vaginal orgasme.
Freud trodde også
at visse psykologiske forstyrrelser assosiert med kvinner,
som nevrose og hysteria,
var forankret i en forkjærlighet for klitoral stimulering i voksenlivet.
Man så at menn kontrollerte diskursen om kvinnelig hysteri på 1800-tallet.
PROFESSOR I FEMINISTSTUDIER
Så kvinner ble diagnostisert med sykdommer
når de ble sett på som overdrevet begjærlige.
Kvinner ble misbrukt av leger som ga dem klitoridektomi.
KVINNELIG KJØNNSLEMLESTELSE STIGER FORTSATT
Det er å kirurgisk fjerne klitoris, og det utføres fortsatt i dag
for religiøse og kulturelle grunner rettet mot å kontrollere kvinnelig seksualitet.
Minst 200 millioner jenter og kvinner verden over
har gjennomgått en form for kvinnelig kjønnslemlesting.
Nytelse handler om privilegier.
Historisk sett har ikke alle rett til nytelse.
Og selv om det har vært øyeblikk gjennom historien
der man har omfavnet kvinnelig seksuell nytelse,
som i teksten Kama Sutra
og Mingdynastiets erotiske noveller som Jinpingmei,
var selv blues-tekster fra 20-tallet
dristige om hvordan kvinner fant nytelse på egenhånd...
...som Ma Raineys "Prove It On Me Blues".
Jeg gikk ut i går kveld Med en vennegjeng
De må ha vært kvinner For jeg liker ikke menn
De er som oftest unntaket, ikke regelen.
Men koblingen mellom klitoris og orgasme
har vært kjent en stund.
Da Alfred Kinsey, Masters og Johnson, og Shere Hite
publiserte sine banebrytende studier om kvinnelig seksualitet,
var resultatet tydelig.
MAKSIMAL NYTELSE UMULIG MED MINDRE KLITORIS STIMULERES TILSTREKKELIG
STIMULERING AV KLITORIS NØDVENDIG FOR ORGASME
Men det var ikke før i 1998,
ved å analysere ti kvinnelige kadavre,
at den australske urologen Helen O'Connell og teamet hennes
oppdaget at klitoris var mer kraftfull enn vi hadde trodd.
Dette var ikke klitoris.
Dette var klitoris.
Klitorisen du ser på utsiden, er bare toppen av isfjellet.
Hele klitoris strekker seg bakover opp til flere centimeter rundt vaginaen
og er fullstappet av nervetråder.
Vi vet nå at vaginal orgasme ikke finnes.
Alle orgasmer er klitorale orgasmer.
Men noen kvinner har også rapportert om å ha orgasmer
ved å kun berøre brystene eller å ha erotiske tanker.
Noen kvinner får dem mens de sover.
Klitoris løste ikke disse mysteriene.
Men det hjalp oss å få bedre forståelse for et ganske berømt et.
G-PUNKTET
Men det hadde nesten et annet navn.
Noen kollegaer sa: "Du vet, Beverly,
du burde kalle det Whipple-kileren."
Jeg sa: "Det skjer ikke at vi får en Whipple-kiler."
Så vi oppkalte det etter doktor Ernst Gräfenberg.
Gräfenberg var en tysk-jødisk lege
som er mest kjent for å ha funnet på den første moderne spiralen.
Og i 1982 ble arven etter ham utvidet til innerveggen av vaginaen.
DET ER "G-PUNKTET"
Det er mot magen.
Kvinner kom til meg
fordi en væske kom fra urinrøret.
Ved å stille opp på populære talkshow som Donahue...
Gräfenberg-punktet er et sensitivt område
som vi har funnet i den fremre veggen av vagina. Det er plassert omtrent her.
...opplyste dr. Whipple også folk om kvinnelig ejakulasjon.
Det er viktig å peke på. Væsken kommer fra urinrøret.
Væsken som kom ut, ble sagt å være annerledes enn urin.
KVINNELIG EJAKULASJON: LITE UREA OG KREATININ URIN: MYE UREA OG KREATININ
Og...
Så ut som omtrent en teskje med utvannet fettfri melk.
Innholdet i kvinnelig ejakulasjon diskuteres fortsatt.
UFRIVILLIG UTSLIPP AV URIN
Og om g-punktet egentlig eksisterer.
G-PUNKTET TILHØRER SAMME KATEGORI SOM ENGLER OG ENHJØRNINGER
For når andre forskere lette etter det,
fant noen det ikke, og andre var usikre.
KAN VÆRE SÅKALT "G-PUNKT"
I dag ser mange forskere på anatomien til det kvinnelige kjønnsorganets nytelse
som et kompleks som involverer klitoris, urinrør og vagina.
Formen og sammensetningen varierer fra kvinne til kvinne.
Det er ingen magisk knapp som virker for alle.
G-PUNKT
Men mange kvinner får fortsatt beskjed fra magasiner og til og med nyhetene...
HVORDAN GUIDE HAM TIL G-PUNKTET?
...at de burde finne g-punktet...
G-punkt.
...eller et av de andre nye punktene som blir oppdaget igjen og igjen.
U-punkt?
U-punktet og A-punktet.
Et budskap som til og med dr. Whipple misliker.
Når du leter etter noe som et mål,
kommer du til å miste mye nytelse på veien.
I motsetning til menn, hvor beviset på orgasme er tydelig,
er det ikke tydelig for mange kvinner.
I 1976 analyserte The Hite Report
mer enn 3 000 kvinners seksuelle opplevelser.
Noen beskrev det de følte og lurte på: "Er dette en orgasme?"
Det er ikke et dumt spørsmål.
Forskere er ikke enige
om alle kvinnelige orgasmer kommer til uttrykk på samme måte.
Vi vet at de ofte utløses som ufrivillige sammentrekninger,
og man antar at bekkenbunnsmusklene er involvert.
Men hva trekker seg sammen?
Vi vet egentlig ikke.
Det er veldig vanskelig
å måle nøyaktig hvilke muskler som trekker seg sammen under orgasme.
Det mest kyniske svaret
er at det ikke er noen stor interesse hos the National Institutes of Health
for å finne ut nøyaktig hvilke supre, fabelaktige muskler
som er involvert i en orgasme.
Vitenskapen har også lenge oversett det faktum
at åtte til 20 % av kvinner opplever smerter under samleie.
I mer enn et århundre ble
kvinners seksuelle smerter diagnostisert som vaginisme og dyspareunia
og ofte behandlet psykologisk,
frem til 2013, da det ble reklassifisert som en smertelidelse.
Siden vitenskapen fortsatt vet lite
om hvordan kvinner opplever sex og orgasme,
lærer mange kvinner og menn om det ut ifra hvordan det blir fremstilt
på TV og i filmer og porno.
Jeg begynte å se på det da jeg gikk i sjette klasse,
og ikke fordi jeg søkte etter det eller noe.
Det var en av guttevennene våre, når vi var hos ham, sa han:
"Hei, vil dere se på porno?"
Og alle jentene bare: "Jeg tar notater.
Greit, dette er det de vil ha.
Dette forventer de."
Å lære hva som er forventet under sex
og hva som er tabu,
er hva sosiologer kaller et sosioseksuelt manus.
SOSIOSEKSUELLE MANUS
I vestlig kultur inkluderer det populære sosioseksuelle manuset...
Det er tre støt, og så er liksom kvinnen i ekstase.
Mannen tar ikke på noe. Han bare kjører på,
og kvinnen skriker.
Når menn ikke kommer, er sex mislykket.
Når kvinner ikke kommer, er det normalt og hennes egen skyld.
Mange av disse manusene er ikke supre for kvinnelig orgasme.
Forskning har i årevis vist...
SOSIOLOGIPROFESSOR
...at kvinner har færre orgasmer enn menn under heteroseksuell sex.
Det er sant i ekteskap, og det er sant i dating.
Og da dr. Paula England undersøkte mer enn 4 000 studenter,
fikk hun samme resultat.
Kvinner rapporterte færre orgasmer enn menn ved tilfeldig sex.
Men mange av disse mennene har kanskje ikke innsett det.
Mange rapporterte sine kvinnelige partneres orgasmer
som rundt det dobbelte av det de undersøkte kvinnene selv oppga.
Kvinner sier ting som: "Jeg føler at jeg ikke engang har rett
til å spørre om det, eller å si hva jeg ønsker, eller det vil være for flaut."
Vi ble ikke opplært til at kvinner vet hva de vil ha.
Vi lærte at gutter var kåte,
og at de ville gjøre ting med deg,
heller enn å ha entusiastisk samtykke,
som er: "Ja, la oss gjøre dette."
Kvinner som sier hva de trenger for å få orgasme,
er ikke en del av manuset,
fordi det til syvende og sist er personen bak kamera
som bestemmer hvordan kvinnelig orgasme blir fremstilt.
Og i vesten har regissører i lang tid forvridd det til hvit og mann.
Fargede kvinner forventes å ha overdrevne orgasmer i porno,
og det er på grunn av denne utrolig fastgrodde oppfatningen
om at fargede kvinner er hyperseksuelle.
Så det blir forventet at de squirter over hele rommet eller overspiller.
TOPP 20 KATEGORIER
Og mens lesbisk porno er øverste kategori på PornHub,
verdens mest populære pornoside,
er tilskuerne for det meste menn.
Men ekte lesbisk sex...
De har større sjanse for å få orgasme enn kvinner som har sex med menn.
Det er mye mer kommunikasjon.
Det er jevnere oppgavefordeling.
Homofile personer vokste opp med færre manus om hvordan sex skal være.
Jeg tror det vil være en seier for mange heteroseksuelle par
å si: " Hei, det som er normalt eller som virker normalt,
la oss legge det vekk
og bare finne ut hva som fungerer for oss som et par."
Men par av samme kjønn må starte der.
De må avvise det som er normalt,
fordi det som er normalt ifølge samfunnet,
er å være heteroseksuell.
For heterofile folk er denne typen kommunikasjon
ofte lettere i et forhold,
som kan være en av grunnene til at i dr. Englands undersøkelse
hadde kvinner med kjæreste, sammenlignet med et første ligg...
...orgasme seks ganger så ofte.
Og sist, men ikke minst:
Undersøkelser viser at en annen ting også øker hyppigheten til en kvinnes orgasmer
uavhengig av alder, rase og seksuell orientering:
onanering.
I begynnelsen av podcasten sa de:
"Greit. Vel, har du gjort sjekklisten
for ting som, ok, du kommer ikke? Her.
Kan du gjøre det alene? Onanerer du?"
Orgasme er en utviklende hendelse.
En av hindringene mange kvinner møter,
er at de ikke har blitt oppmuntret
til å virkelig utforske hva som føles godt for dem individuelt
ved onanering.
Og da vet de heller ikke hva som føles bra
i en seksuell setting med partner.
SEKSUELL ATFERD I USA
I en undersøkelse fra 2010
sa nesten dobbelt så mange jenter enn gutter at de aldri onanerte.
BARN I USA SOM ALDRI HADDE ONANERT
Og i tidsepoken for Freud og hysteria...
1800-TALL TIL TIDLIG 1900-TALL
...var holdningen til onanering spesielt dårlig.
Barns onanering ble straffet og sett på som et onde.
En teori, dog kontroversiell blant historikere,
er at noen kvinner mottok bekkenmassasje
for å fremkalle hysteriske anfall eller orgasme som del av en behandling.
Men når de onanerte disse kvinnene, var det utrolig arbeidskrevende.
Med utviklingen av elektrisitet var de med på å skape vibratoren,
som gjorde jobben deres mye lettere.
Siden 70-tallet, da feministforhandlere solgte dem i bare noen få, små butikker,
har sexleketøysindustrien eksplodert.
I 2017 er den estimerte verdien over 15 milliarder dollar.
Mange av produktene ser ikke engang ut som kroppsdeler lenger.
De er designet med mange veier til kvinnelig nytelse i tankene.
Så, 22. februar, 22/2, var en veldig spesiell dag.
Jeg la et håndkle på sengen her. Jeg fant glidekrem. Jeg fant frem leketøyet mitt.
Og så satte jeg i gang, og jeg kødder ikke,
på 30 sekunder tenkte jeg: "Jeg føler noe."
Og så squirtet jeg.
Jeg tror det var seks orgasmer.
Jeg har alltid søkt etter seksuell tilfredsstillelse hos andre.
Det er ikke... Du onanerer for å ha det bra selv.
Og nå forstår jeg det, så jeg kan onanere,
ha et par orgasmer, fortsette med dagen min, gjøre det jeg skal.
Jeg føler meg som en sjef.